Vijciemsi kirik

Vijciemsi kirik on luteri kirik Lätis Vijciemsis.

Kirik ehitati aastal 1852. Algselt kuulus see Trikāta kihelkonda. Hoone on riikliku kaitse all olev arhitektuurimälestis.http://mantojums.lv/lv/piemineklu-saraksts/6885/ Tegemist on ühelöövilise maakividest vundamendile rajatud puidust hoonega, mille seinu katab omapärane puidust vooderdis. See vooderdis on kujutatud ka Vijciemsi valla vapil. Vijciemsi kirik on üks kaheksast Lätis säilinud puukirikust. Kirikus on ka mitu kunstimälestist, kaitse all on nii sealne puidust altar kui ka sealne puitpinnale maalitud altarimaal "Püha õhtusöömaaeg".www.vietas.lv

Sealne kogudus registreeriti aastal 1991.https://likumi.lv/doc.php?id=108369 Aastal 1992 alustati Jirgensite pere eestvedamisel kirikuhoone taastamist, sealhulgas restaureeriti ka kiriku altar ja kroonlühter.LELB

 Viited 

 Välislingid 

Fotod kirikust

Kategooria:Trikāta kihelkond
Kategooria:Läti luteriusu kirikud
Kategooria:Valka piirkond
Kategooria:Läti Evangeelne Luterlik Kirik